Komisijos Reglamentas (EEB) Nr. 949/75
1975 m. balandžio 11 d.
iš dalies keičiantis Reglamento (EEB) Nr. 315/68 nuostatas dėl lilium svogūnėlių kokybės standartų
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1968 m. vasario 27 d. Tarybos reglamentą (EEB) Nr. 234/68 [1] dėl bendro augančių medžių ir kitų augalų, svogūnėlių, šaknų ir kitų augalų dalių, skintų gėlių ir dekoratyvinių žalumynų rinkos organizavimo, ypač į jo 4 straipsnį,
kadangi 1968 m. kovo 12 d. Tarybos reglamentas (EEB) Nr. 315/68 [2] su paskutiniais pakeitimais, padarytais Reglamentu (EEB) Nr. 1793/73 [3], nustatė skirtų pražydinti svogūnėlių, gumbasvogūnių ir gumbavaisių kokybės standartus;
kadangi patirtis parodė, jog dėl šiuolaikinių auginimo metodų ir šiuo metu parduodamų lelijų svogūnėlių rūšių, veislių ir hibridų reikia keisti šių produktų botaninį pavadinimą ir nustatytus minimalius dydžius; kadangi dėl to reikia atitinkamai patikslinti susijusius standartus;
kadangi šiame reglamente numatytos priemonės atitinka Gyvų augalų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 315/68 priedo III skyriaus lentelės įrašai, susiję su lelijų svogūnėliais, keičiami šio reglamento priede pateikiamu tekstu.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1975 m. balandžio 11 d.